cyanic-selkie/wikianc huggingface dataset:
Obtusifoliya qızılgülü
Botaniki təsviri
Hündürlüyü 2 m-dək olan, yaşıl gövdəli, qısa iynəli bitkidir. 5-7 ədəd yumurtavarı xırda yarpaqları hər iki tərəfdən tükcüklüdür. Saplağı sıx tükcüklü vəziciklərlə örtülmüşdür. Ləçəkləri 12-18 sm, ağ və ya açıq çəhrayıdır. Meyvələri 1-2 sm, yumurtavari və ya şarşəkilli, çılpaq, qırmızıdır. İyundan iyuladək çiçəkləyir. Bu növ hermofroditdir (erkək və dişi orqanları vardır) arılarla tozlanır.
Ekologiyası
Yüngül nəmişli (qumlu) gillicəli, turş, neytral və qələvi, ağır, drenajlı torpaqda yaxşı bitir. Yarım kölgədə və ya kölgəsiz yerdə bitə bilir. Qurunt sularını sevmir.
Azərbaycanda yayılması
Azərbaycanın bəzi bölgələrində park və bağlarda mədəni şəraitdə becərilir.
İstifadəsi
Meyvələri C, toxumları E vitamini ilə zəngindir. Onu xırdalamaq, un ilə qarışdıraraq digər ərzaqlara əlavə etmək olar. Meyvəsi xərçəng xəstəliyinin qarşını alır. Qrup əkinlərində istifadə edilir.
Bulawayo dəmir yolu muzeyi
Bulavayo dəmir yolu muzeyi  —Zimbabvenin Bulavayo dəmir yolu stansiyasında yerləşən və əvvəllər Rodeziya olan Zimbabvedə dəmir yolu sisteminin tarixinə dair bir neçə sərgiyə ev sahibliyi edən dəmir yolu muzeyidir.
Haqqında
Bulawayo Dəmir Yolu Muzeyi 1972-ci ildə yaradılmışdır. Onun ən qədim eksponatları 1897-ci ilə aiddir. Həmçinin, Sesil Rodosun şəxsi dəmir yolu vaqonunu da əhatə edir. Muzey Zimbabve Milli Dəmir Yollarına (NRZ) məxsusdur. Hərəkət heyətinin çatışmazlığı səbəbindən muzeyin bəzi parovozları keçmişdə təmir edilərək istismara qaytarılıb.
Binaları
Bulawayo Dəmir Yolu Muzeyində iki əsas bina var. Birincisi, girişin sağ tərəfində Şamva stansiyası, digəri isə bir çox xüsusi eksponatların yerləşdiyi əsas zaldır. Şamva stansiyası- Rodeziya Dəmir Yolları stansiyası binasıdır,sökülüb Şamvadan əsas qəbul kimi xidmət etmək üçün muzeyə köçürülmüşdür. Əsas zal- bu zal vaxtilə Bulawayo stansiyasının mexaniki emalatxanası olub.Orada və stansiyada istifadə olunan mexaniki avadanlıqların çoxunu tapmaq olar.
Svanet itburnusu
—  aləminin  dəstəsinin  fəsiləsinin  cinsinə aid bitki növü.
Təbii yayılması
Qafqazda, Gürcüstanda, Azərbaycanda, Cənubi Asetiyada təbii halda yayılmışdır.
Botaniki təsviri
Botaniki təsviri: Hündürlüyü 1-1,5 m-ə qədər çatır. Yarpaqları ellipsvari, kənarları tikanlı, çıxıntılı qarşıqarşıya düzülmüş, uzunluğu 2,6 sm, eni 3,2 sm-ə çatır. Yarpaqları üst tərəfdən tünd yaşıl, alt tərəfdən açıqdır. Çiçəkləri ağ və ya açıq qırmızı rəngdə olur, 4-8 ləçəkdən ibarətdir. İldə bir dəfə, yazda və ya yayda çiçəkləyir. Meyvələri iyul, avqust aylarında yetişir. Meyvəsinin uzunluğu 1,8-2,3 sm, eni 1,4-1,6 sm-ə çatır, ellipsvari üzəri açıq qırmızıdan, tünd qırmızıyadək dəyişir. Meyvənin üzəri və zoğları tüklü iynələrlə örtülüdür.
Ekologiyası
Quraqlığadavamlı, işıq və istisevən bitkidir.
Azərbaycanda yayılması
Böyük Qafqazda təbii halda rast gəlinir.
La-Salett-Fallavo
La-Salett-Fallavo  — Fransa da kommuna, Rona-Alplar regionunda yerləşir. Departament — İzer. Matezin-Triyev kantonuna daxildir. Kommunanın dairəsi — Qrenobl.
INSEE kodu — 38469. Kommunanın 1999-cu il üçün əhalisi 76 nəfər təşkil edirdi. Kommuna dəniz səviyyəsindən 983 ilə 2 402 qədər metr yüksəklikdə yerləşir. Kommuna Paris dən təxminən 530 km cənub-şərqdə, Lion dan 140 km cənub-şərqdə, Qrenobldan 45 km şimal-qərbdə yerləşir.
Əhalisi
Əhalinin dinamikası (INSEE) :
Reha Oğuz Türkqan
Reha Oğuz Türkqan (d. 12 oktyabr 1920, İstanbul, - ö. 18 yanvar, 2010, İstanbul), türk hüquqşünas, tarixçi, yazıçı, türkoloq, psixoloq, ssenarist, gələcəkçi (futurist) və ordinaryus professor. Doğum tarixini daha sonra Türkçülük günü olaraq qeyd edilən 3 may olaraq dəyişdirmişdir.
Həyatı
1920-ci ildə İstanbulda anadan olmuşdur. Atası Xalid Ziya bəy, Anası isə Saibə xanımdır. Dövrünə görə mükəmməl təhsil almışdır.
Təhsili
Müqəddəs İosif Liseyi və Kabataş Liseyində təhsil almışdır. Qalatasaray Liseyinə keçdikdən sonra atası Xalid Ziya Türkqanın Qeydiyyat və Əmlak İdarəsi müdirliyinə təyin edilməsilə Ankarada Qazi Liseyinə keçmişdir.
Ankara Universiteti Hüquq fakültəsi məzunu olmuş, İstanbul Universitetində magistr təhsili almışdır. Sarbonna Universitetində tarix və türkologiya üzrə, Kolumbiya Universitetində psixologiya sahələri üzrə doktor kimi çalışmışdır.
Fəaliyyəti
thumb|Reha Oğuz Türkqanın nəçr etdirdiyi [[Ergenekon jurnalı nın Hər şeyin üstündə Türk ir.qi başlıqlı sayı.]] Qazi Liseyində təhsil alarkən gizli şəkildə türkçü Gürəm təşkilatını qurmuşdur.
Atatürkün ölümündən bir gün sonra Ergenekon jurnalını çıxarmışdır. Faşizm təhlükədir adlı yazısından sonra bu jurnal qapadıldıqdan sonra Kitab Sevənlər Klubunu qurmuşdur. Bu qurum Xalq evlərinə ilhaq edildikdən sonra Bozqurd jurnalını nəşr etdirməyə başlamışdır. Hüseyn Nihal Atsızın da yazılarının yayımlandığı  bu jurnalda, Atsız başda olmaqla digər türkçülərlə mübahisə yaşanınca, bu jurnaldan ayrılaraq Gök Börü jurnalının nəşrinə başlamışdır.
"Suallarla proqramlı təhsil" metodunun 3 qurucusundan biri olaraq və ABŞ-dəki fəaliyyətinə görə "WHO'S WHO" ensiklopediyasında yer almışdır. ABŞ hökuməti tərəfindən 4 ştatın təhsil planlaması və Sunrise Universitetinin qurulmasında təhsil texnologiyası mütəxəsisi olaraq çalışmışdır.
124 məktəb (4-2 sürətli oxuma və kompüter əsasında) açmışdır.
Türkiyədə Yay-Kur Açıq Öyrətim Universitetini yaratmışdır.
1976-cı ildə NASA-nın mütəxəsisi olaraq Hindistandakı peykli təhsil sistemini araşdırmışdır.
Türkiyədə Ekoloji təhsil düşərgələrinin qurucusudur.
ABŞ-də və Türkiyədə xeyli şirkətə və quruma rəhbərlik etmişdir.
İrqçilik-Turançılıq məhkəməsi
İrqçilik-Turançılıq məhkəməsi çərçivəsində ittiham edilən türkçülüyün rəhbər şəxslərindən biri də Reha Oğuz Türkqan olmuşdur. 65 iclasda davam edən məhkəmə nəticəsində 10 ilə qədər həbs cəzası almışdır. lakin Hərbi Yarqitayın bu qərarı pozması nəticəsində, 1945-ci ilin oktyabr ayının 26-da, təxminnə 1 il yarımlıq həbsdən sonra azad edilmişdir.
Bu proseslər zamanı türkçülərin keçirdiyi 3 may Ankara nümayişi sonradan Türkçülük günü kimi qeyd olunmağa başlamışdır. Reha Oğuz Türkqan da öz doğum gününü bu gün olaraq qeyd etdirmişdir.
İrqçilik-Turançılıq məhkəməsi dövründə yaşadığı hadisələr barədə Tabutluqdan Qürbətə adlı əsər yazmışdır.
Elmi fəaliyyəti
1947-1972-ci illərdə Kolumbiya Universitetində, 1975-1976-cı illərdə İstanbul Universitetində və daha sonra da 1996-cı ildə Əhməd Yasəvi Universitetində çalışmışdır.
Əsərləri
İngiliscə, fransızca və türkcə olaraq yayımlanmış 41 kitab, 9 film və 6 televiziya ssenarisi müəllifidir.
Kalidu Sidibe
Kalidu Sidibe (28 yanvar 1999-cu ildə anadan olub) — Liqa 1 təmsilçilərindən olan Tuluza klubunda yarımmüdafiəçi kimi çıxış edən peşəkar Fransa futbolçusudur.
Tuluza
Sidibe Paris şəhərinin müxtəlif klublarında çıxış etdikdən sonra 2017-ci ildə Tuluza klubu ilə ilk peşəkar müqaviləsini imzalamışdır. Sidibe peşəkar karyerasında debütünü 31 oktyabr 2018-ci ildə Loryan klubuna qarşı oyunda etmişdir. O, 90 dəqiqə meydanda mübarizə aparmışdır. Fransa Kuboku görüşündə Tuluza rəqibinə 0-1 hesabı ilə məğlub olmuşdur. O, Liqa 1-də debütünü isə 3 noyabr 2018-ci ildə Strasburq klubuna qarşı oyunda etmişdir. O, 73-cü dəqiqədə Con Bostok ilə əvəz olunmuşdur. Liqa görüşündə Tuluza rəqibi ilə 1-1 hesabı ilə bərabərə qalmışdır.
Milli karyerası
Sidibe Fransada anadan olmuşdur. Valideynləri isə Mali vətəndaşlarıdır.
Kələkötürlük
thumb|Səthin profili Kələkötürlük - texniki səthdə baza uzunluğunda kiçik addımlarla yaranan forma xətaları toplusu olub, səthin profil kəsiyində ideal həndəsi formadan meyillənmə kimi müxtəlif parametrlərlə səciyyələndirilir. Onlar mexaniki emal və ya başqa təsirlər nəticəsində yaranan kiçik məsafəli səth nahamarlıqlarıdır. İSO 1302-yə görə verilmiş baza uzunluğunda profil aşağıdakı parametrlərlə təsvir olunur.
Səthin kələkötürlüyünün texniki cizgidə göstərilməsi də standartlaşdırılıb. Burada səthi kifayət qədər səciyyələndirmək üçün lazım olan parametrlər verilir. Çox vaxt səth üzərində Ra–nın qiyməti əlavə göstərilir. Xüsusi emal üsulu ilə hazırlanmalı olan səthlərdə bu üsulun baş hərfi də verilir.
Sidibe
Sidibe — Qərbi Afrikada daha çox işlədilən soyad.
Elgün Xıdırov
Elgün Fuad oğlu Xıdırov — Azərbaycan Silahlı Qüvvələrinin baş leytenantı, Vətən müharibəsi şəhidi.
Həyatı
Elgün Xıdırov 1989-cu il dekabrın 23-də Goranboy rayonunun Xoylu kəndində anadan olub. 2007-2011-ci illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb. Ailəli idi. Davud adında oğlu yadigar qaldı.
Hərbi xidməti
Azərbaycan Ordusunun baş leytenantı olan Elgün Xıdırov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Elgün Xıdırov noyabrın 1-də Füzuli döyüşləri zamanı şəhid olub. Goranboy rayonunun Xoylu kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elgün Xıdırov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Elgün Xıdırov ölümündən sonra "Füzulinin azad olunmasına görə" medalı ilə təltif edildi.
Mortal Kombat: Armageddon (oyun, 2006)
Mortal Kombat: Armageddon - "Midway Games" oyun şirkəti tərəfindən 2006-cı ildə yaradılan, döyüş oyunudur. "Mortal Kombat" seriyasının bu videooyuna kimi istehsal olunmuş epizodların, bütün personajlarını ehtiva edir.
Şərq itburnusu
—  aləminin  dəstəsinin  fəsiləsinin  cinsinə aid bitki növü.
Təbii yayılması
Şərqi Avropa, Şimali Albaniya, Yunanıstan, Kiçik Asiyada yayılmışdır.
Botaniki təsviri
Gövdələri iynələrlə və tükcüklərlə örtülmüşdür. Yarpaqları cüt olmayan, lələkvari, üstü parlaq yaşıl, alt tərəfi boz, hər tərəfdən tükcüklüdür. Çiçəklərin diametri 4 sm-dək, çəhrayı, meyvəsi qırmızı, ellipsvari, uzunluğu 1,2 sm-dir.
Ekologiyası
Günəşli, yarımkölgəli yerlərdə, quru, zəif rütubətli və gilli torpaqarda bitir.
Azərbaycanda yayılması
Naxçıvan MR-da təbii halda rast gəlinir.
İstifadəsi
Dekorativ bitkidir. Yaşıllaşdırmada az istifadə olunur. Tərkibində efir yağı vardır.
Emil Hüseynov cinayəti
Emil Hüseynov cinayəti - Rusiya Federasiyasının Yekaterinburq şəhərində etnik zəmində baş vermiş cinayət hadisəsi. Cinayət nəticəsində sabiq Azərbaycanlı futbolçu Emil Hüseynov Tiqran və Andranik Çiçakyan qardaşları tərəfindən qətlə yetirilmişdir.
Arxa plan
Emil Hüseynov 1988-ci ildə Bakı şəhərində anadan olub. Futbolçu karyerası ərzində Neftçi və fəaliyyətini dayandırmış Karvan və Abşeron kulbarında çıxış edib. Futbol ilə bağlı olan karyerasını başa vurduqdan sonra Emil sahibkarlıq ilə məşğul olmaq üçün Rusiyaya yollanır. Hadisə də 2015-ci ilin 20 aprel tarixində Emil Hüseynovun yaşadığı Yekaterinburq şəhərinin Alpinistov küçəsində yerləşən Azərbaycan mətbəxi restoranının qarşısında baş verib.
Emil Hüseynov dostları ilə birlikdə kafedə əyləşib. Dostlar Azərbaycan musiqisi sifariş ediblər. Kafedə Azərbaycan musiqisi çalındıqdan sonra qonşu stolda oturan ermənilərdən biri Emil Hüseynova bayıra çağırır. Bu zaman hər iki tərəfdən şəxslər çölə çıxaraq mübahisə ediblər. Söhbət əsnasında Tiqran Cicakyan adlı erməni əlindəki bıçağı Emil Hüseynovun ürəyinə sancıb. Bu zaman digər ermənilər də Emili bıçaqlamağa başlayırlar.
Hadisəni törədən şəxslər hadisə yerindən qaçaraq uzaqlaşıblar. Rusiya Daxili İşlər Nazirliyi tərəfindən hadisənin səhərisi gün Rusiya Federasiyası Cinayət Məcəlləsinin 105.1-ci (qəsdən adamöldürmə ) maddəsi ilə cinayət işi başlanıb və hadisədən bir gün sonra şübhəli şəxs qismində 6 nəfər saxlanılıb. Saxlanılan şəxslərdən 5 nəfərinin milliyətcə erməni olduqları müəyyənləşdib. Hadisənin əsas iştirakçılarından olan Tiqran və Andranik Çiçakyan qardaşlarıda saxlanılan şəxslər arasındadır.
21 aprel 2015-ci ildə Rusiya Federasiyası Daxili İşlər Nazirliyi Regional şöbəsinin qarşısında toplaşan 1000-ə yaxın Azərbaycanlı hadisənin obyektiv araşdırılmasını və cinayətkarların cəzalandırılması ilə bağlı yürüş keçiriblər.
Məhkəmə prosesi
13 iyul 2016-cı ildə baş tutan məhkəmə prosesində Yekaterinburq şəhər Məhkəməsi Azərbaycanlı futbolçu Emil Hüseynovu qətlə yetirməkdə şübhəli bilinən milliyətçə Erməni olan MMA qarışıq döyüş üzrə idman ustası Tiqran Çiçakyana hökm oxuyub. Prokurorun Çiçakyana 13 il həbs istəməsinə baxmayaraq Yekaterinburq şəhər Məhkəməsi Çiçakyana cəzasını ciddi rejimli cəzaçəkmə müəssisəndə çəkmə şərti ilə 9 il həbs verib.
Fərzəli Əliyev
Fərzəli Fazil oğlu Əliyev  — fizika-riyaziyyat elmləri doktoru, professor, Azərbaycan Milli Elmlər Akademiyası Fizika İnstitutunun aparıcı elmi işçisi.
Həyatı
Əliyev Fərzəli Fazil oğlu 1953-cü il mart ayının 12-də Azərbaycan Respublikasının Ağdaş rayonunun Aşağı Ləki kəndində anadan olmuşdur. 1961–1966-cı illərdə Aşağı Ləki kənd orta məktəbində və 1966–1971-ci illərdə Orta Ləki kənd orta məktəbində təhsilini davam etdirmişdir. 1971-ci ildə [Gəncə Dövlət Universitetinə fizika-riyaziyyat fakultəsinin fizika ixtisasına daxil olmuş və 1975-ci ildə həmin ixtisası fərqlənmə diplomu ilə bitirmişdir. 1975–1981-ci illərdə Ağdaş rayonu Orta Ləki kənd orta məktəbində fizika müəllimi işləmişdir. 1981-ci ildə AMEA-nın Fizika İnstitutunun aspiranturasına qəbul olunmuşdur. 1989-cu ildə "Gümüş tellur və selendə qalvano-termomaqnit hadisələr" mövzusunda dissertasiya işini müdafiə edərək fizika-riyaziyyat elmləri namizədi, 2005-ci ildə "Gümüş tellur və selendə elektron-fonon prossesləri" mövzusunda dissertasiya işini müdafiə edərək fizika-riyaziyyat elmləri doktoru adını almışdır.
Əsas elmi nailiyyətləri
Əsas elmi istiqamətləri: darzolaqlı yarımkeçiricilərdə elektron-fonon prossesləri, gümüş halkogenidlərdə və faza keçidinə (FK) məruz qalan bəzi materiallarda FK –nin mexanizminin öyrənilməsi. Əsas elmi nəticələri:
1. Ag2Te kristalının elektrikkeçirmə və termoelektrik əmsallarının temperatur asılılıqlarını köməyi ilə elektronların T≈65K-də aşqar səviyyələrindən rezonans səpilməsi müəyyənləşdirilmişdir;
2. Ag2Se kristalının α- və β-fazalarında elektronların dispersiya qanunu kvadratiklikdən kənara çıxır və Keyn modelinə uyğun olur;
3. Ag2Te və Ag2Se kristallarında Ag atomları donor, Te və Se atomları akseptor səviyyələri yaradır;
4. Gümüş tellur kristalında Ag atomlarının çatışmazlığı (Ag≥0.01at.%) n-tip keçiricilik yaradır;
5. Ag2Te və Ag2Se kristallarında T≤40K intervalında elektrik yükdaşıyıcıları aşqar mərkəzlərindən səpilirlər;
7. Ag2Te kristalında Ag atomlarının 0.01–0.12at.% intervalındakı əlavəsində konsentrasiya faza keçidi baş verir ki, bu da Ag atomlarının yeni iç qəfəs yaratması ilə əlaqədardır;
8. Ag2Te kristalı üçün qadağan olunmuş zonanın enerjisinin qiymətinin defektlərin konsentrasiyasından və təbiətindən asılılığını müəyyən edən analtik düstur tapılmışdır;
9. β-Ag2S kristalında elektronların dispersiya qanunu Keyn modelinə uyğundur;
10. Ag2S kristalında T≤40K intervalında elektronların fononlar tərəfindən cəlb olunduğu müşahidə olunmuşdur;
11. Cu0.75Ni0.125FeTe bərk məhlulunda elektrik və termoelektrik xassələri əsasında zona parametrləri təyin olunmuş, elektrik və termoelektrik xassələrinin temperatur asılılıqları üçzonalı model əsasında izah olunmuşdur;
12. TlIn1-xYbxTe2 (0≤x≤0.10) bərk məhlullarında zona parametrləri müəyyən edilmiş, x≥0.05 başlayaraq yarımkeçiriçi-darzolaqlı yarımkeçirici keçidi müşahidə olunmuş, deşiklər üşün dispersiya qanunu kvadratik olduğu müəyyənləşdirilmişdir;
13. Ag2X (X-S, Se, Te) kristallarında və Cu1.95Ni0.05S bərk məhlulunda müşahidə olunan FK keçidlərinin yayılan FK nəzəriyyəsi əsasında mexanimiləri müəyyənləşdirilmişdir. Bu materialların FK elementar qəfəs həcmindən başlamaqla, (0.09–0.12)K−1 temperatur sürəti ilə baş verir;
14. Ag2X (X-S, Se, Te) kristallarının FK-də nizamsızlıq əmsalı uyğun olaraq 48; 63 və 73% çatır;
15. Ag2X kristallarında α↔β FK birbaşa mümkün deyil, belə ki, bu keçidlər bilavasitə aralıq α və βfazalarına qeyri-mütanasib olan fazaların köməkliyi ilə həyata keçirilir və s.
Leah Namuqerva
Leah Namuqerva (Leah Namugerwa; ) — Uqandadan olan gənc iqlim fəalı. O, ağac əkmə kampaniyalarına rəhbərlik etməsi və Uqandada plastik torbaları qadağan etmək üçün petisiya başlatması ilə tanınır. Qreta Tunberqdən ilhamlanaraq, 2019-cu ilin fevral ayında «Gələcək Uqanda uğrunda» təşkilatçısı Sadraç Nirere ilə birlikdə məktəb tətillərini dəstəkləməyə başlayır.
Fərzəli Əliyev
Əsas elmi nailiyyətləri
Hazırda onun elmi-tədqiqat sahələri genişlənməkdə davam edir. O hazırda nadir torpaq elementləri əsasında alınmış Tlİn1-xDxTe2 (D-Gd, Pr, Nd, Eu, Dy) dörddat birləşmələrinin elektro-fiziki xassələrinin tədqiqini davam etdirir. Bununla yanaşı o dərin tələli aşqar səviyyələrinə malik olan yarımkeçiricilərdə yükdaşıyıcıların enerji spektrinin tədqiqi ilə məşğul olur. Alim 130-dan artıq elmi məqalənin (onlardan 40-a yaxını impakt jurnallarda çap olunmuşdur), 2 müəlliflik şəhadətnaməsinin və bir patentin müəllfidir. Elmi məqalələrə olunan istinadlar 100-ə (SCOPES əmsalı) yaxındır. Onun bir sıra işlərinə Nobel mükafatı laureatı, Rusiya Elmlər Akadtmiyasını həqiqi üzvü Aleksey Alekseyeviç Abrikosov istinadlar (müsbət) vermişdir. Alimin elmi rəhbərliyi altında bir fizika üzrə elmlər doktoru və beş fizika üzrə fəlsəfə doktoru müdafiə edilmişdir. F. F. Əliyev beş il Azərbaycan Respublikasının Prezdenti yanında Ali Attestasiya komissiyasının üzvü olmuşdur. O hazırda elmi tədqiqat işləri ilə yanaşı pedoqoji fəaliyyətini də davam etdirir. Ailəlidir iki övladı var.
Leah Namuqerva
Namuqerva 2020-ci il Dünya Şəhər Forumunda çıxış edir və BMT-nin İqlim Dəyişikliyi Konfransında gənc nümayəndə olur. Onun əmisi Tim Muqerva həm də tanınmış Uqandalı ekoloqdur. Leah Namuqerva Uqanda Anqlikan Kilsəsinin üzvüdür.
Fərzəli Əliyev
Əsas elmi əsərləri
F. F. Əliyevin əsas elmi işlərinin bəziləri aşağıdakı impak factorlu jurnallarda nəşr olunmuşdur:
Leah Namuqerva
Fəaliyyəti
Namuqerva 2018-ci ildə Qreta Tunberq və onun cümə tətilləri haqqında eşitdir. Daha sonra ölkənin kənd yerlərində sel və daşqınlar haqqında yerli xəbərlərə baxdıqdan sonra 13 yaşlı Qreta Tunberqlə eyni şeyi etməkdən ilhamlanır. O vaxtdan bəri, Namuqerva görkəmli gənc iqlim müdafiəçisi və Uqandanın gələcək üçün cümə tətillərinin görkəmli Afrika bölməsinin ayrılmaz hissəsinə çevrilir O, Uqandanın gələcəyi naminə cümə günləri qurmaq üçün Sadraç Nirere, Hilda Flavia Nakabuye və əmisi oğlu Bob Motavu ilə birləşir. 2019-cu ilin fevral ayından iqlim dəyişikliyi ilə mübarizə üçün əlavə tədbirlər görülməsinə çağıran cümə tətillərində iştirak edir və plastik torbaların qadağan edilməsi üçün petisiyaya rəhbərlik edib.
Leah Namuqerva 15 yaşını ad günü şənliyi etmək əvəzinə 200 ağac əkərək qeyd etdi və o vaxtdan öz ad günlərini ağac əkərək qeyd etmək istəyənlərə fidan paylamaq üçün "Ad Günü Ağacları" layihəsini başladır. Onun əsas məqsədi mövcud iqlim qanunvericiliyinə (Paris sazişi (2015)) uyğunluğu təmin etmək və iqlim dəyişikliyi məsələlərinə daha çox diqqəti cəlb etməkdir. O, 29 noyabr 2020-ci ildə qlobal iqlim tətilini xatırlamaq üçün digər gənc iqlim müdafiəçiləri ilə yürüşlər təşkil edir və həmçinin günü qeyd etmək üçün Kampaladakı Qqaba çimərliyinin sahillərini təmizləyir. Burada qadınların kənd təsərrüfatı və ətraf mühit qrupunun üzvü Doroti Nalubeqa da iştirak edirdi. Namuqerva ardıcıl olaraq Uqanda hökumətini Paris İqlim sazişini tam yerinə yetirməyə çağırıb.
Haemogregarina sp.
''' Haemogregarina sp. ''' -Apicomplexa Levine tipinə aid olan növ.
Xarici quruluşu
''' Haemogregarina sp. ''' Trofozoitlərin ölçüləri  9.27 - 18,6 х 5,15–7,73 mkm (orta  12,2±0,44 х 6,45±0,19 mkm) olur. Nüvənin ölçüləri 5,15–7,81 х 3,09–7,21 (orta  6,35±0,20 х 4,38±0,22 mkm) olur. Trofozoit eritrositin nüvəni deformasiya etmir. Yetkin trofozoitlərdə tədricən örtük-kapsul əmələ gəlir, nüvə kompaktlaşır,  bu da cinsi forma – qamonta xasdır, azurofil dənələr sitoplazmada  azalır. Qamontlar həmçinin periferik qanın oksifil eritrositlərində də tapılır.
İnkişafı
Qemoqreqarinlərin trofozoitləri periferik qanın eritrosit eritrositlərində (polixromatofil və oksifil) tapılıb. Eritrositlərdə çox vaxt loteral yerləşibrlər, bəzən hüceyrənin qütbünə  yaxın olurlar. Trofozoit paxlavaridir, sitoplazma açıq mavidir, mərkəzdə yerləşən nüvə qırmızı, bəzən bənövşəyi olur.
Yayılması
''' Haemogregarina sp. ''' Dəvəçi limanında yayılmışdır.
Həmçinin bax
Hepatozoon sp.
Kripton (II)flüor
Kripton (II) flüor KrF2 - uçucu rəngsiz kristallardı, kriptonun ilk açıq birləşməsidir. Kimyəvi aktiv maddədir. Yüksək temperaturda flüor və kriptona parçalanır.
Strukturu və kristalik modifikasiyaları
Kripton (II) flüor iki kristal modifikasiyadan birində mövcud ola bilər: α-forma və β-forma. β-KrF2 -80 °C-dən yuxarı temperaturda sabitdir. Aşağı temperaturda α-forma sabitdir.
Alınması
Kripton (II) flüoru sadə maddələrdən bir çox yolla almaq olar. Aşağıda birləşmənin alınma sürətini artırmaq üçün KrF2-nin sintezi üsulları verilmişdir. Ümumi reaksiya sxemi aşağıdakı kimidir:
Elektrik boşalmasının aktivləşdirilməsi
Bu üsul nəticəsində həm də kripton tetraflüor alınır. Flüor və kripton qarışığının 1: 1 və 1: 2 nisbətində, 40-dan 60 mm.c.st təzyiq altında güclü elektrik boşalması ilə (cərəyan şiddəti 30 mA, gərginlik 500-1000 V) aktivləşdirilir. Bu cür sintezin sürəti saatda dörddə bir qrama çata bilər, lakin metod olduqca qeyri-sabit və xarci amillərə həssasdır.
Fotokimyəvi üsul
Fotokimyəvi alınma üsulu flüor və kripton qarışığına ultrabənövşəyi şüalanmanın dalğa uzunluğu 303-313 nm olan təsiri ilə əsaslanır. Bu halda saatda 1,22 qram sürətlə məhsul almaq olar. Daha sərt şüalanma nəticəsində (dalğa uzunluğu 300 nm-dən az olan) diflüorun parçalanmasının əks prosesini aktivləşdirir. Ən optimal temperatur 77 K-dir, bu temperaturda kripton bərk, flüor isə maye halda olur.
Temperaturun aktivləşdirilməsi
Bərk kripton 680 °C-yə qədər qızdırılan qaz halında olan flüordan müəyyən məsafədə olmalıdır, flüor molekulları sərbəst radikallara parçalanır və flüor kriptonu oksidləşdirir. Qızdırılma isti tel ilə həyata keçirilir, kəskin temperatur qradienti (900 dərəcə / sm-ə qədər) səbəbindən kriptonun qaz fazasına keçmədiyi şərtləri seçmək mümkündür. Bu üsul nəticəsində saatda 6 qrama qədər kripton flüor istehsal etmək olar.
Kimyəvi xassələri
SbF5 və AuF5 olan komplekslər kripton diflüordan termiki cəhətdən bir qədər daha sabitdirlər.
Tətbiqi
Ən çox qeyri-üzvi sintezdə flüorlaşdırıcı agent kimi istifadə olunur.Maraqlı bir tətbiq, atomar flüorun istehsalıdır.
Saxlama
Kripton(II)flüor kifayət qədər güclü oksidləşdirici və flüorlaşdırıcı olduğundan, 0 °C-dən aşağı temperaturda möhürlənmiş nikel və ya alüminium qablarda (çünki nikel və alüminium KrF2 ilə passivləşdirilir) saxlanılır.
Filaria sp
''' Filaria sp. ''' — Nemathelminthes   Schneider, 1873 tipinə aid olan növ.
Xarici quruluşu
Filaria sp. Bədən forması bu helmint qrupundakı kimi uzunsovdur. Azur-eozinlə rənglədikdə çahrayı, bədən tünd göy rəng alır. Bədənin uzunluğu 90,5–115,0 mkm (orta 106.7 ± 9.1 mkm), eni  - 2.8-3.0 mkm (orta 2.5±0.6 mkm).
Yayılması
Filaria sp. Qanıxçay, Çınqıl karxanası, Ağgöl, Aşıqbayramlı və Yekəxana su anbarlarında yayılmışdır.
Bat (ilahə)
thumb|Bat Hathorla əlaqəli və onun əsas Denderah məbədi sütunlarının üstündə görünən sistrumda emblem oldu. thumbnail|Bu boyanmış terakota Naqada Mədəniyyəti|Naqada qadın fiquru Batı təmsil edən kimi şərh olunur, c. 3500–3400-cü illər — Bruklin Muzeyi Bat — Bat Misir mifologiyasında inək qulağı və buynuzlu insan üzü və ya qadın kimi təsvir edilən inək ilahəsi. Batya sitayişin sübutu qədim Misirdə dini ayinlərin ilk qeydlərindən mövcuddur. Orta Padşahlıq dövründə, Aşağı Misir və Yuxarı Misir birləşdirildikdən sonra onun şəxsiyyəti və atributları ilahə Hathorun tərkibinə daxil edildi, oxşar ilahə başqa bir adda sitayiş edildi. Batın təsviri qədim Misirin bütün tarixi boyu dini ayinlərlə əlaqəli olmağa davam edən müqəddəs alət olan sistrumda qorunub saxlanılmışdır.
İbadət etmək
Batlara sitayiş qədim Misirdə ən qədim dövrlərə gedib çıxır və onun mənşəyi Son Paleolit ​​dövrü pastoral mədəniyyətlərində ola bilər. Bat, Yuxarı Misirin 7-ci adı olan Xu və ya Diospolis Parva kimi tanınan Seşeşin baş ilahəsi idi.
Adı
"Bat" epiteti "t" qadın şəkilçisi ilə "ba" sözü ilə bağlı ola bilər.
Qədim Misir mədəniyyətində təsvirlər
Bat nadir hallarda rəsm və ya heykəltəraşlıqda aydın şəkildə təsvir olunur. Digər hallarda, o, ulduzlarla əhatə olunmuş səmavi boğa məxluqu və ya qadın kimi təsvir edilmişdir. Bat insan üzü olan, lakin misirlilər tərəfindən ilk dəfə sürülən inək qulaqları və mal-qaranın əyilmiş buynuzları kimi boğa xüsusiyyətləri olan amuletlərdə təsvir edilmişdir. Bat sistrum ilə güclü şəkildə əlaqələndirildi və onun kultunun mərkəzi "Sistrum malikanəsi" kimi tanındı. Sistrum qədim Misir məbədlərində ən çox istifadə edilən müqəddəs alətlərdən biri olan musiqi alətidir. Alətlərdən bəzilərinə başı və boynu sapı və əsası kimi Bat təsvirləri və buynuzları arasında yerləşdirilmiş çınqıllar daxildir.
Hathor ilə əlaqə
Batın ilahi inək kimi təsviri təəccüblü şəkildə başqa bir nomenin paralel ilahəsi Hathorun obrazına bənzəyirdi. İki ölçülü təsvirlərdə hər iki tanrıça çox vaxt xarakterik Misir konvensiyasına uyğun olaraq profildə deyil, birbaşa tamaşaçıya baxan şəkildə təsvir edilir. Onların təsvirlərindəki əhəmiyyətli fərq Bat buynuzlarının içəriyə doğru əyilməsi, Hathorun buynuzlarının isə bir qədər kənara əyilməsidir. Ola bilsin ki, o, müxtəlif dövrlərdə müxtəlif cins mal-qaranın otarılmasına əsaslanırdı.
Hathorun kult mərkəzi Yuxarı Misirin 6-cı nomasında, 7-ci nomun yanında yerləşirdi, burada Bas inək ilahəsi idi, bu da onların bir vaxtlar sülalədən əvvəlki Misirdə eyni ilahə olduğunu göstərə bilər. thumb|Bat Narmer Palitrasının hər iki tərəfinin üst hissəsinin cinahları, c. 3200–3100|mərkəz
Qjeqoj Krikovyak
Qjeqoj Krıxovyak (29 yanvar 1990-cı ildə anadan olub) — Liqa 1 təmsilçilərindən olan Pari Sen-Jermen FK klubunda müdafiəyə meylli yarımmüdafiəçi kimi çıxış edən peşəkar Polşa futbolçusudur.
Krıxovyak peşəkar karyerasına Fransanın Bordo FK klubunda start vermişdir. Bir müddət Reyms klubunda çıxış etdikdən sonra 2014-cü ildə €3.5 milyon qarşılığında Sevilya FK klubuna transfer olmuşdur. Bu klub ilə iki il ardıcıl olaraq UEFA Avropa Liqasının qalibi olmuşdur.
Krıxovyak Polşa milli futbol komandasında debütünü 2008-ci ildə etmişdir. İndiyədək milli komanda ilə 44 oyuna çıxmış və 2 qolla yadda qalmışdır. Krıxovyak həmçinin UEFA Avropa Kuboku 2016-ın iştirakçısı olmuşdur.
Erkən karyerası
Əvvəlcə futbolun ümumiyyətlə böyük pərəstişkarı olmasa da, Krıxovyak qardaşının təkidi ilə idmanla məşğul olmağa başlamışdır. 12 yaşı olarkən idman akademiyasına daxil olmaq üçün evini tərk etmişdir.
Pari Sen-Jermen
3 iyul 2016-cı ildə Krıxovyak yenidən Fransaya geri dönmüşdür. O, məlum olmayan pul qarşılığında son çempion Pari Sen-Jermen FK klubu beş illik müqavilə imzalamışdır.
Mortal Kombat: Deadly Alliance
Mortal Kombat: Deadly Alliance - "Midway Games" oyun şirkəti tərəfindən 2002-ci ildə yaradılan, döyüş oyunudur. "Mortal Kombat: Tournament Edition" adlı ikinci portu "Game Boy Advance" platforması üçün istehsal edilmişdir.
Hepatozoon sp.
''' Hepatozoon sp. ''' - Apicomplexa Levine tipinə aid olan növ.
Xarici quruluşu
''' Hepatozoon sp. ''' Nüvə dairəvidir, bədənin enli tərəfinə yaxın yerləşir, qırmızı və ya çəhrayı rəngə boyanır. Bədənin uzunluğu 27,0–29,5 (orta 28,1±1,8 mkm), eni bədənin enli hissəsində - 2,2–2,9 (orta 2,6 ± 0,4 mkm), nüvənin uzunluğu 5,0–6,0 (orta 5,5±0,6 mkm),  eni - 2,3–2,9  (orta  2,6±0,5 mkm). Sitoplazma aşıq bənövşəyi rənglənir. Yoluxmuş eritrosit boyandıqda solğun mavi olur və yumru formadadır, bir az hipertrofikdir, nüvə kənara çəkilmişdir. Trofozoitlər ovaldır, sitoplazma zəif çəhrayı rənglənir. Bədənin uzunluğu 11,0–12,5 (orta 11,5±0,7 mkm),  eni 3,5–4,0  (orta 3,6 ± 0,3 mkm).
İnkişafı
150px|thumb|left|Hepatozoon sp. İnkişaf dövriyəsi böyüyən (trofozoit) və yetkin (qamontlar) olmaqla  baş  verir. Qan yaxmalarında həm eritrositin daxilində, həmdə plazmada tapılmışdır. Onlar adətən kapsula ilə örtülü olur, bir tərəf enli,  diqər  tərəf  nazılmış olur. Eritrositin içərisində olanda nazik tərəf əyilmiş olur.
Yayılması
''' Hepatozoon sp. ''' Kür çayı, Araz çayı, Qanıxçay, Qarayazı gölü, Çınqıl karxanası, Ağgöl, Naxalıqçala gölü, Şəmkir, Aşıqbayramlı, Yekəxana su anbarları,  Dəvəçi limanı,   Kiçik Qızılağaç körfəzində yayılmışdır.
Həyat tərzi
Amfibi, tısbağa, ilan və balıqların eritrositlərində parazitlik edir. İnkişaf iki sahibin dəyişilməsi  ilə  gedir. Çoxsaylı və iri merozoitlərin əmələ gəlməsi əsas sahibin  daxili orqanlarının eritrositlərində baş verir. Kiçik ölçülü və az saylı merozoitlərin əmələ qəlməsi ilə gedən şizoqoniya (mikro və makroqametlər) həmin sahibin periferik qanında baş verir. Qametoqoniya xortumlu zəlilərin bağırsağında baş verir, parazit buraya  sorulmuş qanla düşür. Sporozoitlərdə makroqametlərin  qamçısı olmur, oosistalarda 8 sporozoit əmələ gəlir. Sporozoitlər oosistanı| tərk edir, bağırsağı deşərək  zəlinin lakunar  sisteminə daxil olur, oradan xortumcuğa və qansoran zamanı onurğalı sahibin qanına düşür. Sahib: göl qurbağasıdır.
Həmçinin bax
Haemogregarina sp.
NGC 455
NGC 455 — Yeni Baş Kataloqda qeydə alınmış qalaktika. Göy üzündə Balıqlar bürcü istiqamətində yerləşir. P tipli. tərəfindən ildə 121.92 sm (48 inç) ölçülü  vasitəsilə kəşf edilmişdir.
Raymond-Rupen (Antioxiya knyazı)
Raymond-Rupen  — 6-cı Antioxiya knyazı və Erməni Kilikiya çarı.
Atası Antioxiya knyazı III Bohemond un böyük oğlu və varisi Raymond, anası isə Erməni Kilikiya çarı I Levon un yaxın qohumu Alisa idi. Atasının 1197-ci ildə vəfatından bir neçə ay sonra dünyaya gəlmişdir. Doğulduqdan sonra babası III Bohemond onu yeni varisi təyin etmək istəsə də, yerli əsilzadələr uzun müddətdir Kilikiya çarlığı ilə gedən müharibələr səbəbilə bu azyaşlı uşağın taxt varisi seçilməsinə etiraz etdilər. Nəticədə anası Alisa oğlunu da alaraq Kilikiya ya qaçdı. Burada I Levon dan aldığı dəstəklə Antioxiya knyazlığı üzərində haqq iddia etməyə başladı.
1211-ci ildə I Levon onu ortaq çar elan edərək Kilikiya nın bir hissəsinin idarəsini ona verdi. Əldə etdiyi siyasi güc və Antioxiya da yaranan daxili çəkişmələr nəticəsində 1216-cı ildə knyazlığı ələ keçirdi. Ancaq burada çox qala bilmədi və 1219-cu ildə yerli əhali tərəfindən qovuldu. Elə həmin il mühüm dəstəkçisi I Levon un vəfatıyla Antioxiya knyazlığı üzərindəki bütün taxt iddialarından əl çəkdi. Üstəlik, I Levon ölüm döşəyində ikən taxtını doğma qızı İzabella ya vəsiyyət edərək vəfat etdi. Beləcə, Raymond-Rupen ələ keçirildi və ölümünədək həbs tutuldu.
Aqşin Babayev
Aqşin Əlisəttar oğlu Babayev — Azərbaycanın tanınmış yazıçı-dramaturqu, şair, tərcüməçi, pedaqoq, ictimai xadim, Azərbaycan Dövlət Mədəniyyət və İncəsənət Universitetinin "Ədəbi yaradıcılıq və ekran dramaturgiyası" kafedrasının müdiri, filologiya elmləri doktoru, professor, II dərəcəli Dövlət müşaviri, Azərbaycan SSR əməkdar jurnalisti (1987).
Həyatı
Aqshin Babayev 1936-cı ildə Bakıda anadan olub. 1959-cu ildə Azərbaycan Dövlət Universitetinin Filologiya fakültəsini bitirib. Əmək fəaliyyətinə tələbəykən respublika radiosunda başlayıb. Türkiyə, ərəb ölkələrinə, İrana və Cənubi Azərbaycana verilişlər hazırlayan redaksiyaların baş redaktoru təyin edilib. Əsas işindən ayrılmadan 10 il (1969-1979) ingilis, fransız, alman və ispan dillərində çap olunan "Moskou nyus" qəzetinin Azərbaycan üzrə xüsusi müxbiri olub. Azərbaycanın ictimai həyatı, mədəniyyəti, incəsənəti haqqında həmin qəzetin səhifələrində yazılar dərc etdirib. Üzeyir Hacıbəyov, Fikrət Əmirov, Qara Qarayev, Niyazi, Tahir Salahov kimi sənətkarları xarici ölkə oxucularına tanıtdırıb. 1959-cu ildən 1991-ci ilə qədər Azərbaycan Dövlət Televiziya və Radio Verilişləri Komitəsində çalışıb, 15 il (1976-cı ildən) Azərbaycan radiosu və xarici verilişlər üzrə sədr müavini olub. 1972-1975-ci illərdə Türkiyədə işləyib. Sədr müavini işləyərkən onun təməl daşını qoyduğu verilişlərdən biri bu gün də Cənubi Azərbaycana yayımlanan proqramlarda səslənən "Körpü"dür. O, radioya rəhbərlik etdiyi vaxtlar "Araz" radiostansiyasının verilişləri səhər erkən efirə çıxdı. "Səhər" proqramı fəaliyyətə başladı. Televiziya və Radio Verilişlərinin Bədii Şurasına rəhbərlik etdi, mahnı və diktor müsabiqələrində münsiflər heyətinin sədri olub. Milli Məclisdə mətbuat xidməti 1991-cı il mart ayının 1-də yaradılıb. Onun ilk rəhbəri də Aqşin Babayev olub. O, bu vəzifədə 15 il işləyib. Kütləvi informasiya vasitələri ilə sıx əlaqə yaratmış, MM-in nəşri olan "Qurtuluş", "Tariximizin faciəli səhifələri: soyqırımı", "Heydər Əliyev və Azərbaycan parlamenti", "Azərbaycan parlamenti və beynəlxalq təşkilatlar", "Müstəqil dövlətimiz və parlamentimiz" yazıları ilə tanınmışdı. Onun parlament nümayəndə heyətlərinin tərkibində Fransaya və Səudiyyə Ərəbistanına səfərlərindən hazırladığı reportajlar, Türkiyə və İsveçrədən yazdığı publisistik qeydləri maraqla oxunurdu. 1991-2006-cı illərdə Azərbaycan Respublikası Milli Məclisinin Mətbuat katibi vəzifəsində çalışıb. 1993-cü il iyun ayının 15-dən oktyabr ayının 3-nə qədər, yəni H.Əliyev Azərbaycan Respublikasının Prezidenti seçilən günədək Onun Mətbuat katibi olub.
Aqşin Babayevin ilk hekayəsi 1958-ci ildə "Oktyabr işıqları" almanaxında çap olunub. 1964-cü ildə onun "Cazibəli üfüqlər" adlı ilk hekayələr kitabı çapdan çıxıb. "Həmişəbahar", "Bir parça həyat", "Ağ ulduzlar", "Bir ürəyin hərarəti", "Ayrılıq", "Söz gülləsi", "Dünyanın axırı" adlı kitabların müəllifidir. "Kişilər az yaşadı" kitabı isə Moskvanın "Sovetski pisatel" nəşriyyatı tərəfindən 30 min nüsxə tirajla nəşr edilib. Yaxın günlərdə 10 cilddən ibarət "Seçilmiş əsərləri"nin birinci cildi işıq üzü görüb.Onun dövri mətbuatda işıq üzü görən və kitablarında toplanmış oçerkləri, reportajları, məqalələri yüzlərlədir. Niyaziyə, Q.Qarayevə, M.İbrahimova, Nazim Hikmətə, Ə.Məmmədxanlıya və başqa yazıçı və mədəniyyət xadimlərinə həsr etdiyi portret yazıları oxucular tərəfindən maraqla qarşılanmışdı. A.Babayevin jurnalist yaradıcılığında Heydər Əliyevə, onun davamçısı Prezident İlham Əliyevə dərin rəğət hissləri xüsusi yer tutur. "Heydər Əliyevin jurnalistika məktəbi", "Qurtuluş davam edir", "Allah sizi Azərbaycanımız üçün qorusun", "Heydər Əliyev haqqında düşüncələr", "Hamımızın olan Azərbaycanı sevin" portret oçerkləri müxtəlif qəzet və jurnallarda çap olunub, oxucu rəğbəti qazanıb.
Aqşin Babayev həm də şairdir. Yeddinci sinifdə oxuyanda "Bahar" adlı ilk şeirini yazıb. Sözlərinə mahnılar bəstələnib. Şeir kitabına xalq şairi Fikrət Qoca ön söz yazıb. Aqşin Babayevin dramaturq kimi ilk əsəri tələbəlik dövründə 1955-ci ildə tamaşaya qoyulub. Sonra pyesləri Musiqili Komediya, Rus Dram, Gənc Tamaşaçılar, Bələdiyyə, Sumqayıt Musiqili Dövlət Dram teatrlarında oynanılıb. Onun ssenarisi əsasında telefilmlər çəkilib. "Xilaskar" və "Oğul" pyesləri Heydər Əliyevə həsr edilib.
Onun çoxşaxəli yaradıcılığı haqqında Mirzə İbrahimov, Qulu Xəlilov, İrfan Ünver Nəsrəddinoğlu, Həmid Araslı, Əli Tudə və başqa ədəbiyyat, incəsənət xadimləri məqalələr yazıblar.
Ali Attestasiya Komissiyasının Ekspert şurasının üzvüdür. A.Babayev Yazıçılar Birliyi (1978) və Jurnalistlər Birliyinin (1961) üzvüdür. 35 bədii və elmi kitabın müəllifidir. Kitabları - “Kişilər az yaşadı” (1986) Moskvada, “Nazim Hikmətin yaşamı” (1989) və “Əyri gözlük” (2016) Berlində, “Nazim və Azərbaycan” (2012) İzmirdə, hekayələri Amerikada, Türkiyədə, İraqda, Moldovada, Gürcüstanda nəşr olunmuşdur. Türkiyədəki Nazim Hikmət Kültür və Sanat Vakfının fəxri üzvüdür.
A.Babayev 1970-ci ildə "Əmək rəşadətinə görə" medalı ilə təltif edilib, 1987-ci ildə "Əməkdar jurnalist" fəxri adına, 2004-cü ildə II dərəcəli Dövlət müşaviri rütbəsinə layiq görülüb.
A.Babayev uzun sürən xəstəlikdən sonra 10 iyun 2020-ci ildə dünyasını dəyişib.
Mvog-Betsi zooparkı
Mvog-Betsi — Zooparkı Kamerunun Yaounde şəhərində yerləşən botanika və zooloji parkdır.
Haqqında
Mvoq-Betsi zooparkı 1951-ci ildə Kamerunda müstəmləkə administrasiyasının rəhbəri cənab Pfayfer tərəfindən vəhşi heyvanları yaşatmaq üçün yaradılmışdır. 1956-cı ildən 1971-ci ilə qədər, bir neçə şəxs tərəfindən ardıcıl olaraq, xüsusilə ixrac üçün nəzərdə tutulmuş heyvanlar üçün karantin sahəsi kimi istifadə edilib. O, ölkənin Meşə və Fauna Nazirliyi (MİNFOF) (keçmiş Ətraf Mühit və Meşələr Nazirliyi (MINEF)) tərəfindən idarə olunur və zooparkda böyük pişiklər, sürünənlər və yırtıcı quşlar da daxil olmaqla geniş növlər mövcuddur. Ape Action Africa zooparkdakı primatların qayğısına qalmaq məsuliyyətini öz üzərinə götürüb. 2014-cü ildə zooparkda təqribən on növ primat, digər məməlilər, sürünənlər və quşlar yerləşdirilib və ümumilikdə 29 heyvan növü 4 təşkil edib.
Martin Haydeqqer
Martin Haydeqqer — Alman filosofu, Ekzistensializm düşüncə tərzinin əhəmiyyətli nümayəndələrindən biri. Adı tarixdə 100 ən çox öyrənilmiş şəxsiyyətlər siyahısına daxil edilib.
Vüsalə Mirzəyeva
Rejissor
Həyatı
Vüsalə Vaqif qızı Mirzəyeva 11 mart 1978-ci ildə Bakıda anadan olub. Azərbaycan Dövlət Mədəniyyət və İncəsənət Universitetinin “Televiziya Rejissorluğu” fakültəsini bitirib (1998). “Televiziya və musiqi” adlı elmi işi müdafiə edərək “magistr” dərəcəsi alıb (2002). Mətbuatda bir sıra yazılarla çıxış edib. Vüsalə Mirzəyeva Azərbaycan Dövlət Televiziyasında çalışdığı müddətdə (1998-2006) bir sıra verilişlərin həm müəllifi, həm də rejissoru olub. 2000-ci ildə "Sabah" yaradıcılıq birliyinə dəvət alıb və birliyin rəhbəri Ramiz Həsənoğlunun bir sıra film-tamaşalarında ikinci rejissor kimi fəaliyyət göstərib. 2006-cı ildən Space Televiziyasında öncə “Xəbərlər” departamentinin baş rejissoru, sonra isə “musiqili layihələr qrupu”nun rejissoru kimi fəaliyyət göstərib. Eləcə də bir çox verilişlərə quruluş verib. Eyni zamanda müstəqil fəaliyyət göstərərək br neçə şirkət və prodakşnlarla da əməkdaşlıq edib və kliplərin, müxtəlif tədbir və konsertlərin (Yaşıl Teatr konsertlərinin televiziya versiyası, Səs organization, 2007; Dünya Güləş Çempionatının açılış mərasimi, 2007) quruluşçu rejissoru olub. 2008-ci ildən Professional Kinorejissorlar Gildiyasının üzvüdür. Hazırda müstəqil olaraq fəaliyyətini davam etdirir və sənədli filmlər və müxtəlif layihələr üzərində işləyir. 2007-ci il fevralın 2-də “Gənclər Günü” münasibətilə Mədəniyyət və Turizm və Gənclər və İdman Nazirliklərinin keçirdiyi tədbirdə “İlin ən yaxşı rejissoru” mükafatına layiq görülüb. 2007-ci ildə “televiziya verilişlərində milli musiqinin təbliğinə görə” “Qızıl Buta” mükafatına layiq görülmüşdür.
Füzuli Həbibi
Füzuli Nizami oğlu Həbibi (8 mart 1995, Cəlilabad, Azərbaycan — 31 oktyabr 2020, Qubadlı, Azərbaycan) — Azərbaycan Silahlı Qüvvələri nin əsgəri, Vətən müharibəsi şəhidi.
Həyatı
Həbibi Füzuli 8 mart 1995-ci ildə Cəlilabad şəhərində anadan olub. 2012-ci ildə Cəlilabad şəhər 8 saylı məktəb-liseyi bitirmişdir. 2013-ci ilin aprel ayında həqiqi hərbi xidmətə çağırılmış, 2014-cü ildə hərbi xidmətini başa vurub evinə dönmüşdür. Nişanlı idi. Ailədə 3 qardaş idilər.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzuli Həbibi Cəbrayıl və Qubadlı döyüşlərində savaşıb. 4 noyabr 2020-ci ildə Qubadlı istiqamətində gedən döyüşlərdə qəhrəmancasına şəhid olub. Cəlilabadda dəfn edilib.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Füzuli Həbibi ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Füzuli Həbibi "Cəbrayılın azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Füzuli Həbibi ölümündən sonra "Qubadlının azad olunmasına görə" medalı ilə təltif edildi.
Azər Mirzəyev (aktyor)
Mirzəyev Azər Əlibala oğlu — teatr və kino aktyoru, Azərbaycanın əməkdar artisti.
Həyatı
1970-ci ildə buranı bitirəndən sonra sənədlərini İncəsənət İnstitutunun dram və kino aktyorluğu fakültəsinə verib və qəbul olunub. İncəsənət İnstitutunda respublikanın xalq artisti, professor Rza Təhmasib və Fikrət Sultanov kimi sənətkarlardan akytorluq sənətinin sirlərini öyrənib.
1974-cü ildə bu ali məktəbi bitirəndən sonra təyinatla Azərbaycan Dövlət Gənc Tamaşaçılar Teatrına göndərilib. O vaxtdan ömrünün sonuna qədər bu tetrda çalışıb.
19 iyul 2014-cü ildə Bakı şəhərində vəfat etmişdir. Sabirabad rayonunda dəfn edilmişdir.
Qeyri-müvazinət makroiqtisadiyyatı
Qeyri-müvazinət makroiqtisadiyyatı — iqtisadiyyatda qeyri-tarazlığın roluna diqqət yetirən bir araşdırma ənənəsidir. Bu yanaşma eyni zamanda Nevalras nəzəriyyəsi, dəyər əsaslı müvazinət nəzəriyyəsi, bazar olmayan klirinq yanaşması və bazar nəzəriyyəsi kimi də tanınır. Bu sahədə erkən işlər Don Patinkin, Robert Klauer və Aksel Leyonhfvud tərəfindən həyata keçirilmişdir. Onların işləri 1970-ci illərdə təsirli olan ümumi tarazlıq modelləri şəklində rəsmiləşdirildi. 1970-ci illərin sonlarında Amerikalı iqtisadçılar bu modellərdən böyük ölçüdə imtina etdilər, lakin Fransız iqtisadçılar ənənələrə davam etdilər və sabit qiymət modelləri hazırladılar.
Makroiqtisadi qeyri-müvazinət
Neoklasik sintezdə tarazlıq modelləri qayda idi. Bu modellərdə sərt əmək haqqı işsizliyi tarazlıqda modelləşdirdi. Bu modellərə Don Patinkin və daha sonra müvazinət nəzəriyyəçiləri tərəfindən etiraz edildi. Patinkin işsizliyin tarazlığın nəticəsi olduğunu müdafiə etdi. Patinkin, Robert Klauer və Aksel Leyonhfvud qeyri-bərabərlik roluna diqqət yetirdilər. Klauer və Leyonhfvud, tarazlığın Keyns nəzəriyyəsinin əsas hissəsidir və daha çox diqqətə layiq olduğunu iddia etdilər.
Robert Barro və Herşel Qrossman ümumi tarazlıq qurulmadan əvvəl fərdi bazarların qiymətlərə bağlı olduğu ümumi qeyri-tarazlıq modellərini formalaşdırdılar. Bu bazarlar “saxta qiymətlər” meydana gətirdi və bu tarazlığın pozulmasına səbəb oldu. Barro və Qrossmanın işindən az sonra, qeyri-tarazlıq modelləri ABŞ-də ləğv edildi və Barro Keynsçiliyi tərk etdi və yeni klassik bazar təmizlənməsi fərziyyələrini qəbul etdi. Bununla birlikdə, aparıcı Amerikalı iqtisadçılar, MIT Franklin M. Fişer, Prinston Universitetindən Riçard Quandt və Stenford Universitetindən Con Roberts kimi qeyri-müvazinət modelləri ilə işləməyə davam etdilər.
Qeyri-müvazinət və işsizlik
Qeyri-müvazinət iqtisadiyyatı ABŞ-də yalnız dəstəkləyici rol oynasa da, Avropa iqtisadiyyatında mühüm rol oynadı və həqiqətən fransızdilli Avropada aparıcı rol oynadı. Fransada Con-Paskal Benassi (1975) və Yves Younes (1975) sabit qiymətlərlə makroiqtisadi modelləri tədqiq etdilər. Balanssız iqtisadiyyat 1970-ci illərdə kütləvi işsizlik Qərbi Avropaya qayıtdıqda daha geniş araşdırma aldı. Edmond Malinvo və Jak Drez kimi Avropa iqtisadçıları qeyri-tarazlıq ənənəsini genişləndirdilər və qiymət sərtliklərini sadəcə fərz etmək əvəzinə izah etmək üçün çalışdılar.
Malinvo, işsizlik nəzəriyyəsini inkişaf etdirmək üçün tarazlığın təhlilindən istifadə etdi. O, əmək və əmtəə bazarlarındakı balanssızlığın əmtəələrin və əməyin normalanmasına, işsizliyə səbəb ola biləcəyini müdafiə etdi. Malinvo sabit qiymət sistemini qəbul etdi və müasir sənaye qiymətlərində qiymətlərin əkinçilik iqtisadiyyatına hakim olan nisbətən çevik xammal qiymət sistemlərinə nisbətən sərt olacağını müdafiə etdi. Malinvoda qiymətlər sabitdir və yalnız miqdar düzəldilir. Malinvo klassik və Keyns işsizliyi arasındakı ən çox ehtimal olunan tarazlıq vəziyyətini hesab edir. Bastırılmış inflyasiya hadisəsinə daha az diqqət yetirir və az istehlakı / işsizliyi nəzəri bir maraq hesab edir. Neoklassik ənənədəki iş Malinvonun tipologiyası olan Valrasian tarazlığı ilə məhdudlaşır. Malinvonun nəzəriyyəsinə görə, sənayedə qiymətlərin təbiətini nəzərə alaraq, Valrasiya müvazinətini əldə etmək demək olar ki, mümkün deyil. Malinvonun işləri, iqtisadiyyatın vəziyyətinə görə fərqli siyasət reseptləri təqdim edir. Keyns işsizliyini nəzərə alaraq, maliyyə siyasəti əmək və əmtəə əyrisini yuxarıya doğru sürətləndirə bilər ki, bu da yüksək əmək haqqı və qiymətlərə səbəb ola bilər. Bu dəyişikliklə Valrasiya tarazlığı real iqtisadi tarazlığa daha yaxın olacaq. Digər tərəfdən, klassik işsizlik şəraitində iqtisadiyyatla maliyyə siyasəti vəziyyəti daha da pisləşdirəcəkdir. Bunun əvəzinə bahalaşma və maaşların aşağı olmasına gətirib çıxaran siyasətlər tövsiyə ediləcəkdir.
Kredit Bazarları
Kredit nisbətinin daha incə bir mənbəyi, faiz dərəcələrinin yüksək olması borcalanın borc ödəyə bilməməsi riskini artıra bilməsi və potensial borc verənin cəlbedici yüksək faiz dərəcələrində borc vermək istəməməsidir.
Əmək bazarları
Əmək bazarları müəyyən qiymət sərtliyinə tabedir, çünki insanlar əməliyyatın mövzusudur və bu insanları qorumaq üçün hazırlanmış qanunlar və ya sosial məhdudiyyətlər bazarın uyğunlaşmasına mane ola bilər. Bu cür məhdudiyyətlərə kimin və neçə nəfərin və nə vaxt işdən çıxarılacağına dair məhdudiyyətlər (həm işçilərin sayını, həm də bu məhdudiyyətlərdən narahat olan firmalar tərəfindən işə götürülənlərin sayını təsir edə bilər), firma azaldıqda əmək haqlarının azaldılmasına dair məhdudiyyətlər daxildir. məhsullarına tələb; və əvvəlcədən əmək haqqı ilə uzunmüddətli əmək müqavilələri.
Teyyar de Şarden
Teyyar de Şarden — Fransız filosof, Yezuitlər ordeninin din xadimi. Geologiya və Paleontologiya sahəsində etdiyi araşdırmaları ilə məşhurlaşmışdır. Adı tarixdə 100 ən çox öyrənilmiş şəxsiyyətlər siyahısına daxil edilib. Pekin adamının kəşfində iştirak etmişdir.